我上次同個朋友去食飯, 因為有d唔舒服,諗住清清地去食齋啦,結果去咗功德林食。我地一上到去就有位,覺得環境都唔錯, 坐近窗位置仲有海景睇添。其實d食物都唔錯嘅,不過最奇怪嘅係d餸係逐個逐個黎, 未食完一碟第二碟係唔會上嘅, 我唔知只係我地張枱係咁吖定係所有人都係咁, 但就個感覺就係超好奇怪。我最推介嘅係露筍炒雜菇, 清清地, 但又好好味;最失望嘅係個南瓜飯,好似食緊南瓜西炒飯咁,唔係咁好味。雖然d食物味道唔錯,但係有d貴,個menu上有某d餸你係一定唔會叫嘅,因為實在太貴啦。